7UP วอลุ่มแน่น-บวกแรง 17% ลุ้นผลงาน Q2 สดใส-ทั้งปีกำไรโตเด่นต่อเนื่อง
7UP วอลุ่มแน่น-บวกแรง 17% โดย ณ เวลา 15.50 น. อยู่ที่ระดับ 1.67 บาท บวก 0.24 บาท ลุ้นผลงาน Q2 สดใส-ทั้งปีกำไรโตเด่นต่อเนื่อง
7 มิ.ย. 2564

ผู้สื่อข่าวรายงานว่า วันนี้(7 มิ.ย.64)ราคาหุ้นบริษัท เซเว่น ยูทิลิตี้ส์ แอนด์ พาวเวอร์ จำกัด (มหาชน) หรือ 7UP โดย ณ เวลา 15.50 น. อยู่ที่ระดับ 1.67 บาท บวก 0.24 บาท หรือ 16.78% ด้วยมูลค่าซื้อขาย 1.43  พันล้านบาท ราคาหุ้นสูงสุดในรอบเกือบ 6 ปี โดยเทียบตั้งแต่หุ้นยืนที่ระดับ 1.68 บาท เมื่อวันที่ 10 ก.ค.58

โดย 7UP รายงานผลการดำเนินงานงวดไตรมาส 1/64 มีกำไรสุทธิ 103.30 ล้านบาท เพิ่มขึ้น 173.09% จากไตรมาส 1/2563 อยู่ที่ 37.83 ล้านบาท โดยปัจจัยที่ส่งผลให้บริษัทมีกำไรเติบโต เนื่องจากบริษัทมีต้นทุนขาย และบริการ และค่าใช้จ่ายในการขายและบริหารปรับตัวลดลง เมื่อเทียบกับช่วงเดียวกันของปีก่อน คาดกำไรไตรมาส 2/2564 โตเด่น และทั้งปี 2564 โตเด่นต่อเนื่องจากปี 2563
